17. marts 2015

Generalforsamling afholdt d. 10. marts på Hillerød lilleskole.

Fremmødte fra bestyrelsen:

Formand Lotte Hammerich, nr. 28.

Medlem: Jens Erland Christensen, nr. 37.

Sekretær: Sune Pind Kristensen, nr.26.

Kasserer: Martin Hammerich ekstern.

Fraværende: Kim Schrøder, nr. 23.

Fremmødte beboere:

Nr.21, 22, 26, 28, 29, 31, 34, 36, 37, 43, 44, 57, 61, 64.

* Valget af dirigent faldt på Bent Kauffmann, som derefter tog ordet.
* Formandens beretning blev læst op og godkendt derefter.
* Kassereren gennemgik årsregnskabet og fremhævede de største poster og forklarede kort om dem. Der var enkelte kommentarer til fremlægningen. Nr. 22 spurgte om hvor meget man kunne bruge til nyanskaffelser, der blev svaret i omegnen af kr. 100.000. Derefter blev det godkendt.
* Budgettet blev godkendt uden nogle bemærkninger.
* Kontingentet blev ligeledes godkendt uden bemærkninger.
* Der var ikke indkomne forslag til behandling. Nr. 57 talte om at opsætte en flagstang eller en stolpe til at montere videokamera på, for at dæmme op for det tilbagevendende hærværk i området, men det kunne vi først diskutere under punktet eventuelt.
* Den gamle bestyrelse blev genvalgt. Der meldte sig et bestyrelsesmedlem fra nr. 29, Henrik Pontoppidan. Velkommen til ham.
* Vi har ingen revisor, men har gjort brug af Vagn Sundgaard nr. 31. Han har gennemgået varmeregnskabet. Til næste års varmeregnskab meldte Eigil Jensen nr. 57 sig under fanerne.
* Under eventuelt kom der spørgsmål fra Ellen nr. 64 om ny affaldsløsning. Bestyrelsen fortalte at der arbejdes på en fælles nedgravet løsning i skrænten. Der har været et informationsmøde, hvor Hillerød forsyning havde inviteret de andre ejerforeninger. Der blev der blandt andet talt om en stor reduktion i omkostningerne på tømmepris, samt en mulig fælles løsning med nr. 68-95. Svend nr. 43 ytrede ønske om at vi skal sørge for en god dialog med os selv først og derefter se på en eventuel fælles løsning med 68-95. Placering og etablering skal undersøges nærmere. Der vil komme information ud til alle når der er nyt i ”affalds-sagen”. Allan nr. 61 spurgte om det allerede betalte beløb kommer retur til os alle. Det vil undersøges nærmere. Torben nr. 21 spurgte til placering og håber ikke at græsplænen ved nr. 21 vil blive inddraget, fordi det er det eneste sted der er fladt til fx fodbold og andet leg/boldspil.
* Stadig eventuelt. Der har været 4 tilfælde af hærværk, til alles frustration. Der vil skabes en dialog med den lokale SSP medarbejder omkring problemerne og mulighederne for at få sat en stopper for det. Poul nr. 22 spurgte om skiltning og regler for videoovervågning på området. Bestyrelsen vil undersøge det og melde tilbage snarest.

Tak for god ro og orden fra dirigent Bent Kauffmann, samt fra bestyrelsen.

Lotte Hammerich nr. 28 Kim Schrøder nr. 23

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Jens Erland Christensen nr. 37 Sune Kristensen nr. 26

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Henrik Pontoppidan nr. 29

\_\_\_\_\_\_\_\_\_\_\_\_\_\_\_\_\_\_\_\_\_\_\_\_